cyanic-selkie/wikianc huggingface dataset:
บุญ วนาสิน
นายแพทย์บุญ วนาสิน หรือ หมอบุญ อดีตประธานกรรมการ และเป็นผู้ก่อตั้ง บริษัท ธนบุรี เฮลท์แคร์ กรุ๊ป จำกัด (มหาชน) ในปัจจุบัน
ประวัติ
นายแพทย์บุญ วนาสิน เกิดเมื่อวันที่ 28 พฤษภาคม พ.ศ.2481 เป็นบุตรชาย 1 ใน 2 คน ในจำนวนบุตรธิดา 8 คน ของนายสวง และนางสำเริง วนาสิน ครอบครัวประกอบธุรกิจค้าขายข้าวและสินค้าเกษตร จึงทำให้มีทักษะด้านการค้ามาตั้งแต่เด็ก เริ่มต้นการศึกษาที่โรงเรียนอัสสัมชัญ (บางรัก) และสำเร็จการศึกษาจากแพทยศาสตรบัณฑิต มหาวิทยาลัยมหิดล จากนั้นไปศึกษาต่อด้านวิชาชีพสาขาอายุรศาสตร์ และทางเดินอาหารที่มหาวิทยาลัยจอนส์ฮอปกินส์ ประเทศสหรัฐอเมริกา จนสำเร็จการศึกษา ด้านชีวิตครอบครัว นายแพทย์บุญ วนาสิน สมรสกับนางจารุวรรณ วนาสิน มีบุตรธิดา จำนวน 2 คน คือ นายจอน วนาสิน และนางสาวนลิน วนาสิน
ด้านการทำงาน เริ่มงานในตำแหน่งผู้ช่วยแพทย์ที่มหาวิทยาลัยจอนส์ฮอปกินส์ ประเทศสหรัฐอเมริกา และกลับมาทำงานที่ประเทศไทยในตำแหน่งผู้ช่วยศาสตราจารย์ และอาจารย์ประจำสาขาวิชาโรคทางเดินอาหาร ภาควิชาอายุรศาสตร์ คณะแพทยศาสตร์ศิริราชพยาบาล มหาวิทยาลัยมหิดล จนขึ้นมาเป็นผู้อำนวยการศูนย์เทคโนโลยีและวิทยาศาสตร์ประยุกต์ มหาวิทยาลัยมหิดล ก่อนที่ในปี พ.ศ.2519 นายแพทย์บุญ วนาสิน จะร่วมกับกลุ่มแพทย์ก่อตั้งโรงพยาบาลธนบุรีที่นับเป็นโรงพยาบาลเอกชนแห่งแรกๆ ของประเทศไทย และนับเป็นจุดเริ่มต้นของการก่อตั้งอาณาจักรธนบุรี เฮลท์แคร์ กรุ๊ป (THG) ซึ่งดำเนินงานต่อเนื่องมาถึงปัจจุบัน เป็นเวลากว่า 46 ปี
ปัจจุบันโรงพยาบาลธนบุรี อยู่ในเครือข่ายบริษัท ธนบุรี เฮลท์แคร์ กรุ๊ป จำกัด (มหาชน) หรือ THG ประกอบด้วย 3 ธุรกิจ คือ 1. ธุรกิจให้บริการทางการแพทย์ ซึ่งเป็นธุรกิจหลัก มีโรงพยาบาลในเครือทั้งในประเทศและต่างประเทศ รวมถึงดำเนินกิจการผ่านบริษัทในเครือ กิจกรรมร่วมค้า และโรงพยาบาลที่รับจ้างบริหาร 2. ธุรกิจบริบาลผู้ป่วยและเครื่องมือแพทย์ และ 3. ธุรกิจอื่นๆ สามารถขยายกิจการทั้งในประเทศและต่างประเทศ โดยมีเครือข่ายโรงพยาบาลในประเทศ 18 แห่ง มีขนาดเตียงจดทะเบียน รวมกว่า 1,100 เตียง รองรับผู้ป่วยนอกได้มากกว่า 5,800 คนต่อวัน และมีโรงพยาบาลในประเทศเมียนมา เมืองย่างกุ้งอีก 1 แห่ง ขนาด 200 เตียง ในชื่อ Ar Yu International Hospital
หมอบุญกับบทบาทในช่วงโควิด-19
ในช่วงการแพร่ระบาดของโควิด-19 นายแพทย์บุญ วนาสิน เป็นผู้เสนอแนวคิดผ่านสื่อต่างๆ ว่า "ควรให้มีการเร่งฉีดวัคซีนที่มีประสิทธิภาพให้แก่ประชาชน โดยเฉพาะบุคลากรทางการแพทย์ ซึ่งถือเป็นด่านหน้าควรได้รับวัคซีนชนิด mRNA ก่อนเป็นกลุ่มแรก กลุ่มต่อมา คือ กลุ่มเสี่ยงต่างๆ และประชาชนทั่วไป แต่ที่น่าเป็นห่วงที่สุด คือ กลุ่มเด็ก ซึ่งมีจำนวนมาก และควรจะได้รับการฉีดวัคซีนโดยเร็วที่สุด"
หมอบุญ ยังเป็นผู้ขับเคลื่อนการนำเข้าวัคซีนชนิด mRNA และเป็นผู้เปิดเผยความล่าช้าของรัฐบาลในการนำเข้าวัคซีนโมเดอร์นาและไฟเซอร์ และประกาศร่วมมือกับหน่วยงานรัฐ เพื่อสั่งซื้อวัคซีนของไบออนเทค (BioNTech) จากประเทศเยอรมนี และโนวาแวกซ์ (Novavax) จากประเทศสหรัฐอเมริกา เพื่อป้องกันการแพร่ระบาดของโควิด-19 ในประเทศอย่างมีประสิทธิภาพ
นอกจากนี้จากข่าวต่างๆ ที่ปรากฎในสื่อ ยังพบว่า โรงพยาบาลธนบุรี นับเป็นโรงพยาบาลเอกชนแห่งแรกๆ ที่จัดตั้งโรงพยาบาลสนามที่มีความพร้อมด้านเทคโนโลยีและอุปกรณ์การรักษา จำนวน 3 แห่ง ได้แก่ โรงพยาบาลสนาม มทบ.11 จำนวน 494 เตียง โรงพยาบาลราชพิพัฒน์ 2 จำนวน 168 เตียง และโรงพยาบาลผู้สูงอายุบางขุนเทียน จำนวน 177 เตียง สร้าง Hospitel อีก 10 แห่ง สามารถรองรับผู้ป่วยในกลุ่มสีเขียว เหลือง และแดง รวมกันได้มากกว่า 4,000 เตียง ควบคู่กับการดึงบุคลากรวิชาชีพอื่น เช่น สจ๊วต แอร์โฮสเตส แพทย์ พยาบาล จากคลินิกความงาม ฯลฯ ที่ได้รับผลกระทบในการประกอบอาชีพ เข้ามาช่วยทำงานในโรงพยาบาล และยังร่วมมือกับหน่วยงานต่างๆ ในการเปิดศูนย์บริการฉีดวัคซีนโควิด-19 ให้แก่ประชาชนอีกหลายแห่ง อาทิ ร่วมมือกับหอการค้าไทย ไทยพีบีเอส เปิดหน่วยบริการฉีดวัคซีนโควิด-19 โดยเปิดให้ประชาชนลงทะเบียนผ่านระบบไทยร่วมใจ ฉีดวัคซีนโควิด-19 ให้แก่ผู้สูงอายุ และประชาชนทั่วไป ที่มีอายุ 18 ปีขึ้นไป เป็นต้น
การศึกษา
นายแพทย์บุญ วนาสิน เชี่ยวชาญด้านการแพทย์ในหลากหลายสาขา โดยสำเร็จการศึกษาแพทยศาสตร์บัณฑิต คณะแพทยศาสตร์ศิริราชพยาบาล มหาวิทยาลัยมหิดล และ Internship Medical College of Virginia, USA เมื่อปี พ.ศ.2507 ก่อนที่จะศึกษาต่อ Resident Sinai Hospital, Baltimore, USA (พ.ศ.2508) และสำเร็จการศึกษาอีกหลายแขนง ทั้ง Post graduate training Johns Hopkins University School of Medicine (พ.ศ.2510)  Guest Scientist Gerontology National Institute of Health Baltimore MD (พ.ศ.2512)
จากนั้นในปี พ.ศ.2513 ศึกษาต่อด้านวิชาชีพสาขาอายุรศาสตร์และทางเดินอาหาร ที่มหาวิทยาลัยจอนส์ฮอปกินส์ ประเทศสหรัฐอเมริกา จนสำเร็จการศึกษาได้รับวุฒิบัตรเพื่อแสดงความรู้ความชำนาญในการประกอบวิชาชีพ ก่อนที่จะได้รับวุฒิบัตรเพิ่มเติมจากมหาวิทยาลัยจอนส์ฮอปกินส์เพิ่มเติมอีก 2 สาขา ได้แก่ วุฒิบัตรเฉพาะอายุรศาสตร์ (พ.ศ.2514) และวุฒิบัตรเฉพาะโรคทางเดินอาหาร (พ.ศ.2516) ตามลำดับ
การฝึกอบรม
ผ่านการฝึกอบรมหลักสูตร Director Accreditation Program (DAP EN) รุ่นที่ 135/2560 ของสมาคมส่งเสริมสถาบันกรรมการบริษัทไทย (IOD)
ประสบการณ์การทำงาน
นายแพทย์บุญ วนาสิน เริ่มต้นการทำงานในตำแหน่ง Assistant in Medicine at Johns Hopkins University School of Medicine (Gastroenterology), USA ในช่วงปี พ.ศ.2514-2515 ก่อนที่จะกลับมาทำงานในประเทศไทย ในตำแหน่งผู้ช่วยศาสตราจารย์และอาจารย์ประจำสาขาวิชาโรคทางเดินอาหาร ภาควิชาอายุรศาสตร์ คณะแพทยศาสตร์ศิริราชพยาบาล มหาวิทยาลัยมหิดล ตั้งแต่พ.ศ.2517-2521 ก่อนที่ในปี พ.ศ.2519 จะร่วมกับกลุ่มแพทย์ก่อตั้งโรงพยาบาลธนบุรีที่นับเป็นโรงพยาบาลเอกชนแห่งแรกๆ ของประเทศไทยเพื่อให้บริการชาวฝั่งธนบุรี จากนั้นเข้ารับตำแหน่งผู้อำนวยการศูนย์เทคโนโลยีและวิทยาศาสตร์ประยุกต์ มหาวิทยาลัยมหิดล ในช่วง พ.ศ.2525-2538 ควบคู่กับการเป็นอาจารย์พิเศษ คณะแพทยศาสตร์ศิริราชพยาบาล มหาวิทยาลัยมหิดล ตั้งแต่ พ.ศ.2525 จนถึงปัจจุบัน นอกจากนี้ยังเคยดำรงตำแหน่งเป็นกรรมการผู้จัดการ ศิริราชมูลนิธิ เป็นเวลานานถึง 15 ปี (พ.ศ.2535-2550)
สำหรับการขยายธุรกิจในเครืออาณาจักร THG นายแพทย์บุญ เริ่มต้นจากการก่อตั้งบริษัท ธนบุรี เฮลท์แคร์ กรุ๊ป จำกัด (มหาชน) พร้อมเข้าดำรงตำแหน่งกรรมการครั้งแรกในปี พ.ศ.2520 ก่อนขยายธุรกิจและดำรงตำแหน่งสำคัญของบริษัทในเครือหลายแห่ง ทั้งประธานกรรมการ บริษัท ทันตสยาม จำกัด (พ.ศ.2556-ปัจจุบัน) ประธานกรรมการ บริษัท ศูนย์หัวใจโรงพยาบาลธนบุรี จำกัด (พ.ศ.2557-ปัจจุบัน) ประธานกรรมการ บริษัท ธนบุรี เฮลท์แคร์ กรุ๊ป จำกัด (มหาชน) (พ.ศ.2558-ส.ค.2565) กรรมการ Weihai Thonburi Healthcare Investment Co., Ltd. (พ.ศ.2559-ปัจจุบัน)
ปัจจุบัน หมอบุญยังคงตำแหน่งสำคัญในอีกหลายสมาคม ประกอบด้วย นายกสมาคมผู้ปกครอง โรงเรียนมหิดลวิทยานุสรณ์ (พ.ศ.2534-ปัจจุบัน) ที่ปรึกษาสมาคมศิษย์เก่า มหาวิทยาลัยมหิดล (พ.ศ.2535-ปัจจุบัน) กรรมการศิริราชมูลนิธิ (พ.ศ.2550-ปัจจุบัน) และที่ปรึกษาคณะแพทยศาสตร์ มหาวิทยาลัยสยาม (พ.ศ.2554-ปัจจุบัน)
เกียรติประวัติ
ให้แก่นักเรียนชั้นมัธยมศึกษาตอนปลาย เพื่อพัฒนาสู่ความเป็นเลิศทางด้านวิทยาศาสตร์
อ้างอิง
2.https://www.thg.co.th/th/about/thg-network+thg.co.th
3.https://www.thg.co.th/th/management/board-of-directors
4.https://mgronline.com/crime/detail/9640000053549 "หมอบุญ วนาสิน" ผู้กล้าสั่งสอนรัฐบาล MGR Online
5.https://www.springnews.co.th/news/812479 รู้จัก ประวัติ หมอบุญ หรือ นพ.บุญ วนาสิน หมอผู้ขับเคลื่อนวัคซีน mRNA เข้าไทย สปริงนิวส์
6.https://www.komchadluek.net/news/474509 "หมอบุญคือใคร" เปิดเส้นทางชีวิตก่อนมีวันนี้ คมชัดลึก
7.https://www.bangkokbiznews.com/news/949595 ส่องเส้นทาง 'หมอบุญ' ริชแมนวงการแพทย์ ก่อนมหากาพย์ดีลวัคซีน 'โมเดอร์นา-ไฟเซอร์' กรุงเทพธุรกิจ
8.https://www.matichon.co.th/local/quality-life/news_2964562 ซีอีโอ ธนบุรี กรุ๊ป ย้ำ! โควิดจุดเปลี่ยนธุรกิจสุขภาพ มั่นใจ เมดิคัล ฮับ ไทยยังไปได้ มติชน
9.https://www.prachachat.net/marketing/news-773650 นพ.ธนาธิป ศุภประดิษฐ์ “คิดเร็วทำเร็ว” กุญแจสู้โควิด THG ประชาชาติธุรกิจ
10.https://praew.com/people/praew-interview/409397.html คุยวิกฤตวัคซีนไทยกับ นพ.บุญ วนาสิน “เราไม่อยากหากินกับเรื่องเจ็บไข้ได้ป่วย!” แพรว
11.https://www.bangkokbiznews.com/social/975791 ถอดรหัส "THG" ฝ่าทุกวิกฤติ สู่เป้า "Smart Hospital" กรุงเทพธุรกิจ
12.https://www.naewna.com/lady/508321 ลงนามความร่วมมือโครงการผลิตพืชกัญชา เพื่อใช้ในการวิจัย และรักษาผู้ป่วย แนวหน้า
13.http://info.gotomanager.com/resources/?menu=resources,people&m=profile&n=1&ph=1&id=4092 แหล่งอ้างอิงชีวประวัติคุณบุญ วนาสิน
14.https://www.springnews.co.th/news/812479  รู้จัก ประวัติ หมอบุญ หรือ นพ.บุญ วนาสิน หมอผู้ขับเคลื่อนวัคซีน mRNA เข้าไทย สปริงนิวส์
15.https://www.komchadluek.net/news/474509  "หมอบุญคือใคร" เปิดเส้นทางชีวิตก่อนมีวันนี้ คมชัดลึก
16.https://www.bangkokbiznews.com/news/949595  ส่องเส้นทาง 'หมอบุญ' ริชแมนวงการแพทย์ ก่อนมหากาพย์ดีลวัคซีน 'โมเดอร์นา-ไฟเซอร์' กรุงเทพธุรกิจ
17.https://www.bangkokbiznews.com/social/960375 ไอซียู "รพ.สนาม" หนึ่งปัจจัยสำคัญ ฝ่าวิกฤติ "โควิด-19"
18.https://www.youtube.com/watch?v=S4mgJgxLwAc เปิด ICU สนาม มาตรฐานโรงพยาบาล ภารกิจเพื่อความหวังผู้ป่วยโควิด
อีเรอเนอ คลาริน
อีเรอเนอ คลาริน (16 พฤษภาคม ค.ศ. 1955 มิวนิก, ประเทศเยอรมนี) เป็นนักแสดงละครโทรทัศน์และละครเวทีชาวเยอรมัน
ดอรอบ
ดอรอบ ในอดีตมีชื่อว่า ดอรอบฆีร์ด หรือ ดอรอบเกร์ด เป็นเมืองและเมืองหลักของเทศมณฑลดอรอบ จังหวัดฟอร์ส ประเทศอิหร่าน จากสำมะโน พ.ศ. 2549 เมืองนี้มีประชากร 54,513 คนใน 13,279 ครัวเรือน
กีซึงนัง จอมนางสองแผ่นดิน
กีซึงนัง จักรพรรดินีสองแผ่นดิน (Empress Ki) ละครโทรทัศน์เกาหลีแนวย้อนยุคอิงประวัติศาสตร์จาก สถานีโทรทัศน์เอ็มบีซี นำแสดงโดย ฮา จี-ว็อน จี ชัง-อุก และ จู จิน-โม ออกอากาศตอนแรกเมื่อวันที่ 28 ตุลาคม พ.ศ. 2556 และออกอากาศตอนสุดท้ายเมื่อวันที่ 29 เมษายน พ.ศ. 2557 มีความยาวทั้งสิ้น 51 ตอน
ในประเทศไทยทาง ช่อง 3 ได้ซื้อลิขสิทธิ์ละครเรื่องนี้จากเอ็มบีซีมาออกอากาศทาง ช่อง 3 แฟมิลี่ โดยออกอากาศตอนแรกเมื่อวันที่ 19 พฤษภาคม พ.ศ. 2560
เนื้อหาของละครเรื่องนี้ดัดแปลงจากพระราชประวัติของ จักรพรรดินีคี จักรพรรดินีองค์สุดท้ายแห่ง ราชวงศ์หยวน โดยเล่าถึง กีซึงนัง (ฮา จี-ว็อน) หญิงสาวชาวโครยอที่มีเหตุให้เธอต้องไปอภิเษกเป็นจักรพรรดินีของ จักรพรรดิหยวนฮุ่ยจง (จี ชาง-อุค) แต่เธอก็ไม่เคยลืมรักแรกอย่าง วังยู (จู จิน-โม)
ปอล ซีญัก
ปอล วิกตอร์ ฌูล ซีญัก (Paul Victor Jules Signac; 11 พฤศจิกายน ค.ศ. 1863 – 15 สิงหาคม ค.ศ. 1935) เป็นจิตรกรชาวฝรั่งเศส ซีญักและฌอร์ฌ-ปีแยร์ เซอราร่วมกันพัฒนาลัทธิผสานจุดสี ซึ่งเป็นเทคนิคการสร้างภาพที่เป็นรากฐานของลัทธิประทับใจใหม่
ประวัติ
ปอล ซีญักเกิดที่กรุงปารีสใน ค.ศ. 1863 เป็นบุตรของฌูล ฌ็อง-บาติสต์ ซีญักกับเอลออีซ อานาอิส-เออเฌนี ซีญัก (นามสกุลเดิม เดอดง) เมื่ออายุได้ 18 ปี ซีญักหันเหความสนใจจากสถาปัตยกรรมมาเป็นจิตรกรรมหลังได้ชมภาพของโกลด มอแน หลังจากนั้นเขาเดินทางไปตามเมืองชายฝั่งของยุโรปเพื่อวาดภาพทิวทัศน์ ใน ค.ศ. 1884 ซีญักพบกับมอแนและเซอรา และรู้สึกประทับใจในวิธีการวาดด้วยจุดสีของเซอรา จนละทิ้งการวาดด้วยฝีแปรงหยาบแบบลัทธิประทับใจและหันมาทดลองวาดด้วยจุดสี ในปีเดียวกัน ซีญัก, เซอรา, อาลแบร์ ดูว์บัว-ปีแย และออดีลง เรอดงก่อตั้งสมาคมศิลปินอิสระ เพื่อเปิดโอกาสให้ศิลปินแสดงผลงานได้โดยไม่มีคณะกรรมการตัดสินและรางวัล ใน ค.ศ. 1886 เฟลิกซ์ เฟเนอง นักวิจารณ์ชาวฝรั่งเศสคิดค้นคำว่าลัทธิประทับใจใหม่ เพื่อนิยามกลุ่มจิตรกรผู้ใช้เทคนิคผสานจุดสี หลังได้ชมภาพ บ่ายวันอาทิตย์บนเกาะลากร็องด์ฌัต ของเซอราที่จัดแสดงในงานนิทรรศการของสมาคมศิลปินอิสระ
หลังเซอราเสียชีวิตใน ค.ศ. 1891 ซีญักเริ่มห่างหายจากการวาดภาพและหันไปเขียนบทความเกี่ยวกับอนาธิปไตยและวิจารณ์เหตุการณ์แดรฟุส ถึงแม้ในช่วงบั้นปลายจะผลิตผลงานไม่มากนัก แต่ซีญักยังคงส่งผลงานเข้าร่วมนิทรรศการศิลปะอยู่เสมอ ๆ ระหว่างที่ดำรงตำแหน่งประธานสมาคมศิลปินอิสระใน ค.ศ. 1908 จนถึงเสียชีวิต ซีญักให้การสนับสนุนผลงานแนวบาศกนิยมและคติโฟวิสต์ และยังส่งเสริมศิลปินรุ่นใหม่ เช่น อ็องรี มาติส ผู้ซึ่งได้รับอิทธิพลจากซีญักในช่วงแรกของการวาดภาพ
ด้านชีวิตส่วนตัว ซีญักแต่งงานกับแบร์ต รอแบล็ส ผู้เป็นญาติห่าง ๆ ของกามีย์ ปีซาโรใน ค.ศ. 1892 ก่อนที่ใน ค.ศ. 1913 เขาจะแยกไปอยู่กินกับฌาน แซลแมร์แซม-เดกร็องฌ์และมีบุตรด้วยกัน 1 คน ซีญักเสียชีวิตจากภาวะพิษเหตุติดเชื้อที่กรุงปารีสใน ค.ศ. 1935
ศูนย์หัวใจฟิลิปปินส์
ศูนย์หัวใจฟิลิปปินส์ (Philippine Heart Center) เป็นโรงพยาบาลในเกซอนซิตี ประเทศฟิลิปปินส์ ที่เชี่ยวชาญด้านการรักษาโรคหัวใจ โดยได้รับการก่อตั้งขึ้นใน ค.ศ. 1975
ภูมิหลัง
ศูนย์หัวใจฟิลิปปินส์เป็นโรงพยาบาลที่เชี่ยวชาญด้านการรักษาโรคหัวใจ โดยมีห้องสำหรับผู้ป่วยที่ต้องเสียค่าใช้จ่ายและการกุศลเพื่อผู้ป่วย ตลอดจนรับผู้ป่วยมากกว่า 14,000 รายทุกปี รวมถึง 3,300 รายที่ได้รับการผ่าตัดหัวใจ โดยมีโครงการฝึกสำหรับผู้เชี่ยวชาญทางการแพทย์เป็นประจำ นับเป็นศูนย์ผ่าตัดหัวใจพิการแต่กำเนิดที่คึกคักที่สุดแห่งหนึ่งในเอเชีย ตามข้อมูลของเว็บไซต์ดังกล่าว ซึ่งปัจจุบันได้รับการนำโดยโยเอล เอเม. อาบานียา ผู้เชี่ยวชาญด้านโรคหัวใจ
ประวัติ
ศูนย์หัวใจฟิลิปปินส์ได้รับการก่อตั้งขึ้นตามกฤษฎีกาประธานาธิบดีฉบับที่ 673 ซึ่งออกโดยประธานาธิบดี เฟอร์ดินันด์ อี มากอส ใน ค.ศ. 1975 อาคารนี้ได้รับการระบุด้วยสิ่งที่เรียกว่า' "หมู่อาคารคฤหาสน์" ของมาร์กอส ซึ่งนิยามโดยสถาปนิก ฌาราร์ต ลิโก ว่าเป็น "ความหลงใหลและความบีบบังคับในการสร้างสิ่งปลูกสร้างเพื่อเป็นจุดเด่นของความยิ่งใหญ่" โรงพยาบาลแห่งนี้สร้างขึ้นโดยใช้งบประมาณสุขภาพแห่งชาติ 50 เปอร์เซ็นต์ ตามที่วุฒิสมาชิก โฮเซ อูเบโดเบล. ดิออกโน กล่าวว่า "ในขณะที่ทั่วประเทศชาวฟิลิปปินส์เสียชีวิตด้วยโรคที่รักษาได้ เช่น ทีบี [วัณโรค], โรคไอกรน และโรคบิด"
ชื่อเดิมของศูนย์คือศูนย์หัวใจฟิลิปปินส์เพื่อเอเชีย และได้เปลี่ยนเป็นรูปแบบปัจจุบันใน ค.ศ. 1975 ส่วนผู้ป่วยรายแรกที่เข้ารับการรักษาในศูนย์หัวใจฟิลิปปินส์คืออีเมลดา ฟรันซิสโก เมื่อวันที่ 14 เมษายน ค.ศ. 1975
ผู้เชี่ยวชาญระบบหัวใจหลอดเลือด ได้แก่ คริสเตียน บาร์นาร์ด, เดนตัน คูลีย์, โดนัลด์ เอฟเฟลอร์ และชาลส์ ไบลีย์ ฝึกที่นั่น ส่วนผู้อำนวยการคนแรกของศูนย์หัวใจฟิลิปปินส์คืออาเบนีโล เป. อาเบนตูรา (ค.ศ. 1974–1986) ซึ่งเป็นศัลยแพทย์ระบบหัวใจหลอดเลือดที่เป็นผู้บุกเบิกการผ่าตัดหลายครั้งในประเทศฟิลิปปินส์ รวมถึงการปลูกถ่ายไตที่ประสบความสำเร็จครั้งแรกใน ค.ศ. 1970, การผ่าตัดทำทางเบี่ยงหลอดเลือดหัวใจครั้งแรกใน ค.ศ. 1972 รวมถึงได้พัฒนาและปลูกฝังลิ้นหัวใจเทียมที่ทำจากเนื้อเยื่อครั้งแรกของอาเซียน นั่นคือลิ้นหัวใจหมูของศูนย์หัวใจฟิลิปปินส์เพื่อเอเชีย
ใน ค.ศ. 2014 ศูนย์หัวใจฟิลิปปินส์ได้รับการรับรองเหรียญทองคุณภาพระดับสากลของคิวเมนตัมในเดือนสิงหาคม ค.ศ. 2014 – 2017 สำหรับ "ความเป็นเลิศในการปฏิบัติในโรงพยาบาลและความปลอดภัย"
สถาปัตยกรรมและการออกแบบ
อาคารโรงพยาบาลได้รับการออกแบบโดยสถาปนิก ฮอร์เฮ ราโมส ซึ่งได้รับการอธิบายว่าเป็นรูปแบบบรูทัลลิสต์ โดยได้รับการสร้างขึ้นใน ค.ศ. 1975 ด้วยราคาที่รายงานเกือบ 50 ล้านดอลลาร์สหรัฐ ซึ่งร่วมก่อตั้งโดย ดร. ลุดเฆริโอ เด. ตอร์เรส
ทอมัส เดรอช์เซิล
ทอมัส เดรอช์เซิล (15 มกราคม ค.ศ. 1987 Berlin ) เป็นนักแสดงชายชาวเยอรมัน
เรือลาดตระเวนรัสเซียอะวโรระ
เรือลาดตระเวนอะวโรระ (Авро́ра) เป็นเรือลาดตระเวนคุ้มกันชั้นพัลลาดาของกองทัพเรือจักรวรรดิรัสเซียในช่วงสงครามรัสเซีย-ญี่ปุ่น เคยเป็นส่วนหนึ่งของกองเรือบอลติกและเข้าร่วมยุทธนาวีช่องแคบสึชิมะ และในการปฏิวัติเดือนตุลาคมเรือลำนี้ยังยิงปืนใหญ่เพื่อบอกสัญญาณให้พวกบอลเชวิคยึดสถานที่สำคัญในเปโตรกราด ปัจจุบันเรือรบลำนี้เป็นพิพิธภัณฑ์ลอยน้ำในเซนต์ปีเตอส์เบิร์ก
ในเดือนพฤศจิกายน ค.ศ. 1911 เรือรบหลวงอะวโรระเคยได้ไปจอดที่กรุงเทพมหานครเพื่อเป็นส่วนหนึ่งของพระราชพีธีบรมราชาภิเษกของพระบาทสมเด็จพระมงกุฎเกล้าเจ้าอยู่หัว
สถานะเพศเอ็กซ์
ตัวอย่างที่โดดเด่นของผู้ที่นิยามตัวเองว่าเป็น "สถานะเพศเอ็กซ์" ได้แก่ นักเขียนมังงะยูกิ คามาตานิ และยู วาตาเซะ
ในปี พ.ศ. 2562 สถาบันวิจัยกลุ่มบุคคลที่มีความหลากหลายทางเพศแห่งประเทศญี่ปุ่นได้ทำการสำรวจออนไลน์ โดยรวบรวมแบบสอบถามจำนวน 348,000 ชุดจากผู้ที่มีอายุระหว่าง 20 ถึง 69 ปี ซึ่งไม่ใช่ทุกคนที่เป็นกลุ่มบุคคลที่มีความหลากหลายทางเพศ ผู้ตอบแบบสอบถามร้อยละ 2.5 เรียกตัวเองว่ามีสถานะเพศเอ็กซ์
เท็ตสึยะ คากิฮาระ
เท็ตสึยะ คากิฮาระ ( 柿原 徹也<rt>かきはら てつや</rt>, 24 ธันวาคม 1982  -) เป็นนักพากย์ และนักร้องชายชาวญี่ปุ่น เกิดที่ประเทศเยอรมนี เป็นผู้อำนวยการและอยู่ในสังกัด Zynchro  มีชื่อเล่นว่า คักกี (カッキー)
ตองกง
ตองกง (ชื่อสามัญ: Bamboo grass, ชื่อวิทยาศาสตร์ Thysanoleana maxima Kuntze และชื่อวงศ์ Gramineae) มีชื่ออื่นเช่น ตองกงภาคเหนือ, เค้ยหลา(กะเหรี่ยง-แม่ฮ่องสอน), เลาแล้ง(สุโขทัย), หญ้ากาบไผ่ใหญ่(เลย), หญ้าไม้กวาด, หญ้ายูง(ยะลา) ซึ่งอยู่ในตระกูลเดียวกับ อ้อ หญ้าขน เดือย ตะไคร้ ข้าว  อ้อย ข้าวฟ่าง ข้าวโพด เป็นต้น
ลักษณะทางพฤษศาสตร์
เป็นหญ้าล้มลุก มีเหง้า เป็นพืชอายุหลายปี หลายฤดู  ลำต้นตั้ง เจริญเติบโตแบบอยู่เป็นกอ ที่แข็งแรงมาก ลำต้นคล้ายต้นไผ่ สูงราว  3-4 เมตร ขนาดเส้นผ่านศูนย์กลางลำต้นประมาณ 7.6-17.6  มิลลิเมตร
ใบ
ใบเป็นใบเดี่ยว แผ่นใบรูปหอกเรียวยาวมีขนาดใหญ่ ใบยาวประมาณ 30 เซนติเมตร กว้าง 4 เซนติเมตร หน้าใบและหลังใบไม่มีขน ขอบใบเรียบ ก้านใบสั้น  มีเยื่อกันน้ำฝนค่อนข้างหนาระหว่างแผ่นใบกับก้านใบ กาบใบเรียบ เรียบ สีเขียวอมขาวนวล ยาว 7.5-20.9  เซนติเมตร แต่ละใบเรียงตัวห่างตลอดลำต้น ปลายใบแหลม โคนใบรูปหัวใจ ขอบใบเรียบ แผ่นใบเกลี้ยง กาบใบเกลี้ยงสั้นกว่าปล้อง ยาว 13-20 เซนติเมตร    ส่วนลิ้นใบเป็นแผ่นเยื่อบางๆ สีน้ำตาลอ่อน
ผล
ผลขนาดเล็กมีเมล็ดเดียว รูปขอบขนานหรือรูปไข่ ยาวประมาณ 1 มิลลิเมตร ผลมีสีแดง
เมล็ด
เมล็ดมีขนาดที่เล็กแบบผลธัญพืช รูปร่างยาวรี เป็นชนิด caryopsis ขยายพันธุ์ได้ด้วยเมล็ดและส่วนลำต้นหรือเหง้าใต้ดิน
แหล่งที่พบ
มีเขตการกระจายพันธุ์กว้าง พบทั่วไปในอินเดีย พม่า จีนและประเทศในเอเชียตะวันออกเฉียงใต้  ส่วนในประเทศไทย มักพบตามที่โล่งแจ้งในพื้นที่ค่อนข้างแห้งแล้ง  โดยเฉพาะอย่างยิ่งทางภาคเหนือและตะวันออกเฉียงเหนือ พบขึ้นทั่วไปในพื้นที่ที่มีความสูงเหนือระดับน้ำทะเลตั้งแต่ 45-1058 เมตร ตามริมธารน้ำ เนินเขา บนแนวเทือกเขาเช่น อำเภอละงู จังหวัดสตูล อำเภอแม่ริม จังหวัดเชียงใหม่ บ้านสานตม ตำบลสานตม อำเภอภูเรือ จังหวัดเลย อำเภอเขาค้อ จังหวัดเพชรบูรณ์ อำเภอแม่ลาน้อย จังหวัดแม่ฮ่องสอน และพบที่ป่าชุมชน บ้านสบลืน  ตำบลร่องเคาะ  อำเภอวังเหนือ  จังหวัดลำปาง ขยายพันธุ์โดยใช้เมล็ด
คุณค่าทางอาหาร
ในส่วนของใบและยอดอ่อนนั้น มีคุณค่าทางโปรตีนประมาณ 10.9เปอร์เซ็นต์ มีเส้นใยประมาณ 15.9 เปอร์เซ็นต์ มีไขมันประมาณ 2.7 เปอร์เซ็นต์ เถ้าประมาณ 5.6 เปอร์เซ็นต์ แคลเซียมประมาณ 0.10 เปอร์เซ็นต์ ฟอสฟอรัสประมาณ 0.38เปอร์เซ็นต์ และมีแทนนินประมาณ 1.01 เปอร์เซ็นต์
การใช้ประโยชน์
สมุนไพร เครื่องจักสานและเครื่องใช้สอย ในส่วนของ ใบใช้ห่อข้าวเหนียว ซึ่งมักจะทำในพิธีต่างๆเช่นพิธีผูกข้อมือ ช่อดอกตากแห้งแล้วถักยึดกับด้ามไม้ใช้เป็นไม้กวาด ก้านช่อดอกตากแห้งแล้วนำไปมัดกับด้ามไม้ไผ่ใช้ทำไม้กวาด   รากนำไปต้ม  ใช้อมกลั้วคอเมื่อมีไข้  ดอก ช่อดอกใช้ทำไม้กวาด และยอดอ่อนเป็นแหล่งอาหารสัตว์ตามธรรมชาติสำหรับแทะเล็มของโค กระบือ ช้าง สัตว์ป่า
การทำไม้กวาด
อุปกรณ์
การเลือกตั้งประธานาธิบดีโซมาเลีย ค.ศ. 2012
'''การเลือกตั้งประธานาธิบดีโซมาเลีย ค.ศ. 2012''' เกิดขึ้นในวันที่ 10 กันยายน พ.ศ. 2555 รัฐสภากลางที่ได้รับการแต่งตั้งใหม่ได้เลือกตั้ง ฮัสซัน ชีค โมฮามุด เป็นประธานาธิบดีคนแรกของโซมาเลียตั้งแต่มีการสลายตัวของรัฐบาลกลางเปลี่ยนผ่าน ก่อนหน้านี้ได้มีการกำหนดการเลือกตั้งไว้ในวันที่ 20 สิงหาคม ซึ่งเป็นวันเดียวกับที่รัฐบาลกลางเปลี่ยนผ่านหมดวาระ แต่ถูกกำหมดวันเลือกตั้งใหม่ในวันต่อมา
สบู่เลือด
สบู่เลือด ( (Blume) Spreng ) เป็นพรรณไม้เถา ในสกุลสบู่เลือด วงศ์บอระเพ็ด ชอบพาดพันไปตามไม้ต้นคล้ายบอระเพ็ดเถากลม มียางสีแดงจึงเรียก สบู่เลือด บางแห่งเรียกกระท่อมเลือด บอระเพ็ดยางแดง บัวเครือ เปล้าเลือดเครือ หัวสันโดด สบู่เลือด สบู่เครือ
ชนิด
ชนิดตัวเมีย ใบสีเขียว ก้านและเถาสีเขียว ดอกสีเขียวอมขาว มียางแดง ๆ จาง ๆ เหมือนน้ำเหลือง หัวกลมเล็ก เนื้อสีเหลืองอ่อน ผิวเรียบ
ชนิดตัวผู้ ใบสีเขียวอมแดง ก้านและเถาอ่อน มีสีม่วงแดง หัวกลมโต ผิวขรุขระ ยางสีแดงเข้ม เนื้อสีเหลืองเข้ม เมื่อตากแห้งจะเป็นสีแดง
แหล่งที่พบ
พบขึ้นทั่วไปตามป่าธรรมชาติของทุกภาคในประเทศไทย
โมมิจิ นิชิยะ
โมมิจิ นิชิยะ เป็นนักกีฬาสเกตบอร์ดชาวญี่ปุ่นซึ่งได้รับเหรียญทองจากการแข่งขันสเกตบอร์ดในโอลิมปิกฤดูร้อน 2020 และเป็นนักกีฬาคนแรกที่ได้รับเหรียญทองโอลิมปิกในกีฬาสเกตบอร์ดประเภทสตรีตหญิง เธอเป็นนักกีฬาโอลิมปิกทีมชาติญี่ปุ่นอายุน้อยที่สุดที่ได้รับเหรียญทอง  โดยในขณะนั้นเธออายุได้ 13 ปี 330 วัน ซึ่งทำให้เธอเป็นนักกีฬาที่อายุน้อยที่สุดเป็นอันดับที่สามที่ได้รับเหรียญทองกีฬาโอลิมปิกฤดูร้อน รองจากมาร์เจอรี เกสตริง (สหรัฐ, กระโดดน้ำ, เบอร์ลิน 1936, 13 ปี 268 วัน) และเคลาส์ แซร์ตา (ทีมรวมเยอรมนี, เรือพาย, โรม 1960, 13 ปี 283 วัน)
ผลงาน
นิชิยะเข้าแข่งขันเอ็กซ์เกมส์ฤดูร้อน 2019 ในประเภทสตรีตหญิงที่มินนีแอโพลิส ซึ่งเธอทำคะแนนได้ 90.00 คะแนนและได้รับเหรียญเงิน โดยเหรียญทองในการแข่งขันครั้งนั้นเป็นของเพื่อนร่วมชาติ อาโอริ นิชิมูระ ซึ่งทำได้ 92.00 คะแนน
นิชิยะได้รับเหรียญเงินจากการแข่งขันสเกตบอร์ดชิงแชมป์โลก 2021 ที่โรมหลังจากทำคะแนนได้ 14.17 คะแนน ในเดือนมิถุนายน ค.ศ. 2021 เธอสะสมคะแนนได้เป็นอันดับที่ 5 ในการจัดอันดับสำหรับการแข่งขันโอลิมปิก และทำให้เธอผ่านการคัดเลือกเข้าแข่งขันในโอลิมปิกฤดูร้อน 2020 ในการแข่งขันประเภทสตรีตหญิง เธอทำคะแนนได้ 15.26 คะแนนและได้รับเหรียญทอง ซึ่งทำให้เธอเป็นนักกีฬาโอลิมปิกทีมชาติญี่ปุ่นอายุน้อยที่สุดที่ได้รับเหรียญทอง และเป็นนักกีฬาที่อายุน้อยที่สุดเป็นอันดับที่สามที่ได้รับเหรียญทอง
คิวชู เดอะซีรีส์
คิวชู เดอะ ซีรีส์ เป็นละครชุดเรียลลิตี้ไทย นำแสดงโดย วรเวช ดานุวงศ์, พงศ์จักร พิษฐานพร ในนาม ซังคิวแบนด์ เริ่มออกอากาศตอนแรกวันที่ 30 มกราคม พ.ศ. 2559 – 13 มีนาคม พ.ศ. 2559 ออกอากาศทุกวันเสาร์-อาทิตย์ เวลา 11.00 – 12.00 น. ทางช่อง ทรูโฟร์ยู ผลิตโดย บริษัท เลเซอร์แคท จำกัด ซึ่งเรื่องนี้เคยสร้างเป็นภาพยนตร์ในปี พ.ศ. 2558 มีชื่อเรื่องว่า คิวชู แล้วพรุ่งนี้เราคงจะรู้กัน
เรื่องย่อ
การเดินทางใน 7 จังหวัด 30 วัน บนเกาะคิวชู แดนและเอ๊ะจะต้องออกท้าทายท่องโลกกว้างด้วยการเล่นดนตรีข้างถนนขาย CD จำนวน 999 แผ่น มีเงินติดตัวเพียง 999 เยน เปลี่ยนเป็นเงินค่าครองชีพสำหรับอาหารการกิน ค่ารถ ค่าเรือ เพื่อจะส่งพวกเขาไปต่อยังจุดหมายต่างๆ ตามเส้นทางที่เขาทั้งคู่ต้องสัญจรผ่านไป ซึ่งนั่นเอง จึงเป็นเหตุผลให้แดนและเอ๊ะต้องมีอาชีพเสริมในขณะที่ว่างจากการเล่นดนตรี อาชีพอะไรที่จะเหมาะกับป็อปสตาร์อย่างพวกเขา รัฐบาลญี่ปุ่นยื่นข้อเสนอให้ที่พักแต่แดนและเอ๊ะต้องทำงานแลกกับที่พักตามแต่ละสถานที่ แต่ละอาชีพ ของบ้านเรือนที่พวกเขาไปอาศัยอยู่ แดนต้องเก็บองุ่นและปลูกผัก ส่วนเอ๊ะก็คงไม่พ้นงานหนัก ล้างห้องน้ำ ขัดอ่างออนเซน แต่อย่างไรเสียในทุกวันทั้งคู่จะต้องออกเดินทางสานต่อความตั้งใจแรกของเขา ที่พยายามจะผลักดันตัวเองให้ไปถึงเป้าหมาย ของการเป็นนักดนตรีอย่างแท้จริง โดยเริ่มต้นจากการเป็น Street Singer เพราะแดนต้องการจะพิสูจน์ตัวเองสักครั้งหนึ่งว่า ถ้าถอดนามสกุล D2B ออกไป เขาจะยังเป็นเอ็นเตอร์เทนเนอร์ตัวจริงอยู่หรือไม่ ส่วนเอ๊ะเขายังจะเป็นผู้สร้างความสุขอย่างที่เขาคิดหรือเปล่า หากเขาไม่ได้เป็นหนึ่งในสมาชิกวง ละอองฟอง อย่างที่เป็นอยู่ กับเพลงที่แต่งขึ้นเองใหม่แกะกล่อง และแปลงเนื้อ เพื่อต้องร้องเป็นภาษาญี่ปุ่น นั่นก็ยากพอแล้วสำหรับเขาทั้งสองแถมยังต้องทำให้คนหันมามอง หยุดฟัง ปรบมือ แล้วอุดหนุน CD ที่มีจำนวนมากถึง 999 แผ่น ให้หมดภายใน 30 วัน เพื่อเป้าหมายสูงสุดคือการได้ขึ้นเวที Fukuoka Asian Party เพื่อสร้างความภาคภูมิใจให้กับประเทศไทย และสร้างความสุขให้กับชาวญี่ปุ่น จึงกลายมาเป็นเรื่องราวระหว่างการเดินทางของ 2 หนุ่มฮิปสเตอร์ ท่ามกลางวัฒนธรรมไทย-ญี่ปุ่น ถูกแลกเปลี่ยนกันผ่านบทเพลง ที่จะทำให้คุณสนุก สุข ยิ้ม และหัวเราะไปกับสีสันและอุปสรรคของชีวิตจริงใน 30 วันของเขาทั้งคู่
ที่มาของโครงการ
ช่วง สิงหาคม - กันยายน พ.ศ. 2558 เอ๊ะ ละอองฟอง ได้รับเลือก ร่วมกับ แดน วรเวช ดานุวงศ์ จากโครงการความสัมพันธ์ไทย-ญี่ปุ่น ตั้งวงดนตรีเฉพาะกิจ ซังคิวแบนด์ (SanQ-Band) (SanQ แปลว่า "999" (เลขเก้าสามตัว) ซึ่งเป็นเลขมงคล และพ้องกับ การเล่นคำในภาษาญี่ปุ่น ย่อมาจาก "Thank you" ) เป็นโปรเจกค์เรียลลิตี้ทางดนตรี ที่ เกาะคีวชู ประเทศญี่ปุ่น โดยถ่ายทำภาพยนตร์ SanQ-Band Kyushu The Movie สารคดีบันทึกการเดินทาง เพื่อทำภารกิจใช้ชีวิตร่วมกับผู้คนใน 7 จังหวัด เป็นเวลา 30 วัน พร้อมแสดงดนตรีตามบ้านและตามถนนหนทาง เพื่อประชาสัมพันธ์เพลงสร้างฐานแฟนคลับ และขายซีดีอัลบั้มเพลง 999 แผ่น แล้วเปิดแสดงคอนเสิร์ต และนำมาตัดต่อเพิ่มและฉายทางโทรทัศน์ช่อง True4U เป็นรายการ SanQ-Band Kyushu The Series เพลงในอัลบั้ม ได้แก่
เปรียญธรรม 3 ประโยค
เปรียญธรรม 3 ประโยค  (ชื่อย่อ ป.ธ.3)  เป็นระดับชั้นการศึกษาแผนกบาลีของคณะสงฆ์ไทย เรียกพระภิกษุผู้สอบไล่ได้ในชั้นนี้ว่า "พระมหา" และสามเณรว่า "สามเณรเปรียญ" กระทรวงศึกษาธิการเทียบวุฒิผู้สอบได้ในชั้นนี้ให้เทียบเท่ามัธยมศึกษาตอนต้น คณะสงฆ์ เคยมีการขอให้ปรับวุฒิผู้สอบไล่ได้ชั้นนี้ ให้เทียบเท่าระดับอุดมศึกษา แต่ไม่ได้รับการตอบรับจากผู้เกี่ยวข้อง แต่เปรียญธรรม 3 ประโยค ก็ยังเป็นที่นับถือกันโดยพฤตินัยในวงการคณะสงฆ์ไทยว่าผู้สอบได้ในชั้นนี้เป็น "ปริญญาตรี" ของฝ่ายคณะสงฆ์ หรือเปรียบได้กับคฤหัสถ์ผู้สอบไล่ได้ปริญญาบัณฑิตของฝ่ายฆราวาส โดยผู้สอบได้ในชั้นนี้จะได้รับพระมหากรุณาธิคุณ จากพระบาทสมเด็จพระปรมินทรมหาภูมิพลอดุลยเดชฯ โปรดฯ ทรงตั้งให้เป็นเปรียญ ได้รับพระราชทานประกาศนียบัตร พัดเปรียญธรรม 3 ประโยค
ทางหลวงแผ่นดินหมายเลข 122
ทางหลวงแผ่นดินหมายเลข 122 หรือ ทางเลี่ยงเมืองนครสวรรค์ด้านตะวันตก เป็นทางหลวงแผ่นดินในจังหวัดนครสวรรค์ สายทางเริ่มต้นที่ทางต่างระดับเข้าเมืองนครสวรรค์ ที่หลักกิโลเมตรที่ 331+810 ในเขตอำเภอเมืองนครสวรรค์ จังหวัดนครสวรรค์ และสิ้นสุดที่อำเภอเก้าเลี้ยว จังหวัดนครสวรรค์ มีระยะทางตลอดทั้งสายรวม 23.686 กิโลเมตร นอกจากนี้เส้นทางหลวงแผ่นดินสายนี้ยังถือเป็นเส้นทางหลวงเอเชียสาย 1 และทางหลวงเอเชียสาย 2 เฉพาะช่วงทางหลวงหมายเลข 1 หลักกิโลเมตรที่ 331.348 อีกด้วย
เปรียญธรรม 3 ประโยค
การศึกษาพระปริยัติธรรมแผนกบาลีในชั้น "เปรียญธรรม 3 ประโยค" นั้น แบ่ง รายวิชาที่สำนักงานแม่กองบาลีสนามหลวงกำหนดให้พระภิกษุสามเณรสอบไล่เพื่อผ่านในชั้นนี้ได้เป็น 4 วิชา คือ วิชาไวยากรณ์, วิชาแปลมคธเป็นไทย, วิชาสัมพันธ์ไทย และวิชาบุรพภาค
ทางหลวงแผ่นดินหมายเลข 122
โครงการในอนาคต
สืบเนื่องจากการประชุมคณะรัฐมนตรีสัญจร เมื่อวันที่ 11-12 มิถุนายน พ.ศ. 2561 ที่จังหวัดนครสวรรค์ กรมทางหลวงได้มีโครงการก่อสร้าง ขยาย ปรับปรุง และเพิ่มประสิทธิภาพทางหลวงในเขต 4 จังหวัดภาคเหนือตอนล่าง ได้แก่ จังหวัดนครสวรรค์ จังหวัดพิจิตร จังหวัดกำแพงเพชร และจังหวัดอุทัยธานี จำนวนทั้งหมด 12 โครงการ ซึ่งหนึ่งในนั่นรวมไปถึง โครงการก่อสร้างทางหลวงแผ่นดินหมายเลข 122 (ทางเลี่ยงเมืองนครสวรรค์) ช่วงแยกทางหลวงแผ่นดินหมายเลข 1 - บรรจบทางหลวงแผ่นดินหมายเลข 3004 (ด้านทิศใต้) และช่วงแยกทางหลวงแผ่นดินหมายเลข 117 - บรรจบทางหลวงแผ่นดินหมายเลข 225 (ด้านทิศตะวันออก)
เปรียญธรรม 3 ประโยค
หลักสูตรการศึกษาพระปริยัติธรรมบาลีในชั้นเปรียญธรรม 3 ประโยค
ในชั้นนี้ แม่กองบาลีสนามหลวง กำหนดวิชาในการศึกษาไว้ 4 วิชา คือ
วิชาบาลีไวยากรณ์
ใช้หนังสือบาลีไวยากรณ์ 4 เล่ม ในชั้นประโยค 1 - 2
การสอบไล่ประเภทสอบถามความจำและความเข้าใจประกอบกัน 7 ข้อ
วิชาแปลมคธเป็นไทย
วิชาแปลมคธเป็นไทย คือ วิชาแปลภาษาบาลีเป็นภาษาไทย โดยในชั้นนี้กำหนดเป็น แปลโดยพยัญชนะและอรรถ ให้ฝึกการแปลภาษาบาลีจากหนังสือ อรรถกถาธรรมบท (ธมฺมปทฏกถา)
การศึกษาวิชาแปลมคธเป็นไทย
ใช้หนังสืออรรถกถาธรรมบท 4 เล่ม คือ
การสอบไล่วิชาแปลมคธเป็นไทย
แบ่งข้อสอบในวิชานี้ออกเป็น 2 ชั้นคือ
การตรวจข้อสอบ กำหนดจากเกณฑ์การทำข้อสอบผิด หากผิดมากกว่า 12 คะแนนขึ้นไป ถือว่าตกในวิชานี้
การศึกษาวิชาสัมพันธ์ไทย
ใช้หนังสือธัมมปทัฏกถา 4 เล่ม เหมือนวิชาแปลมคธเป็นไทย
การสอบไล่วิชาสัมพันธ์ไทย
การตรวจข้อสอบ ใช้เกณฑ์เดียวกับการสอบวิชาแปลมคธเป็นไทย
วิชาบุรพภาค
ไม่มีหนังสือใช้เป็นหลักสูตรที่แน่นอน ส่วนมากจะเป็นข้อเขียนภาษาไทย  ให้เรียงรูปแบบการเขียนจดหมายราชการ  หรือประกาศ และให้สะกดศัพท์ภาษาไทยให้ถูกต้อง
หลักเกณฑ์ของผู้มีสิทธิ์สอบไล่ในชั้นเปรียญธรรม 3 ประโยค
พระภิกษุสามเณรที่มีสิทธิ์สอบไล่ในชั้นเปรียญธรรม 3 ประโยคนี้ ต้องสอบไล่ได้ ประโยค 1-2 และต้องสอบไล่ได้ นักธรรมตรี ก่อนจึงจะมีสิทธิ์สอบไล่ในชั้นนี้ได้
ผู้สอบไล่ได้เปรียญธรรม 3 ประโยค
พระภิกษุสามเณรผู้สอบไล่ได้ในชั้นนี้จะได้รับประกาศนียบัตร พระราชทานพัดยศเปรียญธรรม ทรงตั้งเป็น "เปรียญ" เมื่อผ่านการทรงตั้งแล้วถ้าเป็นพระภิกษุจะมีสิทธิ์ใช้คำนำหน้าชื่อว่า "พระมหา" ถ้าเป็นสามเณร สามารถใช้คำต่อท้ายนามสกุลว่า "เปรียญ."
ลักษณะพัดยศเปรียญธรรม 3 ประโยค เป็นพัดหน้านางประโยค ป.ธ.3 -ป.ธ.5 พื้นสักหลาดสีแดง ปักดิ้นเลื่อมมีเลขประโยค อยู่ตรงกลาง
อนึ่ง สมณศักดิ์อันดับในงานพระราชพิธี - รัฐพิธี เหนือกว่า พระครูรองคู่สวด, พระครูสังฆรักษ์ , พระครูสมุห์ , พระครูใบฎีกา , พระวินัยธร , พระธรรมธร ,พระสมุห์, พระใบฎีกา, พระพิธีธรรม  แต่ต่ำกว่า พระปลัด ฐานานุกรม ใน พระราชาคณะชั้นสามัญ เจ้าคณะจังหวัด และ เจ้าคณะอำเภอ.
พรุ่งนี้ฉันจะรักคุณ
พรุ่งนี้ฉันจะรักคุณ เป็นนวนิยายไทย ผลงานการเขียนของ สุวรรณี สุคนธา เป็นนวนิยายประเภทโรแมนติก ที่ได้สร้างเป็นภาพยนตร์และละครโทรทัศน์มาแล้วหลายครั้ง เป็นเรื่องราวของนิอร ถูกแท็กซี่ที่นั่งไปโปะยาสลบ นนท์ผ่านมาเห็นเหตุการณ์จึงได้ช่วยไว้ แต่นิอรสลบเมื่อตื่นขึ้นมาเห็นว่าตัวเองอยู่ในโรงแรมก็เข้าใจผิด นิอรเล่าให้สุภัคฟังเพียงว่าถูกพาเข้าโรงแรม นนท์พยายามตามหานิอรเพื่อบอกความจริง ประนาทพี่ของนิอรมาเยี่ยม ได้พบกับสุภัคและพอใจสุภัคแต่ไม่กล้าบอก นนท์พยายามใกล้ชิดนิอร แต่เธอบ่ายเบี่ยงตลอด จึงเข้าทางสุภัคจึงแกล้งชอบสุภัค แต่ก็ยังไม่บอกความจริงแก่นิอร เนวินเศรษฐีน้ำมันชอบพอนิอรถึงขั้นจะหมั้นกัน นนท์จึงประกาศหมั้นสุภัค ทำให้ประนาทและนิอรตกใจ วันแต่งงานสุภัคและนนท์ นนท์กลับพานิอรหนีการแต่งงาน ประนาทจึงขอสุภัคแต่งงานแทน นนท์สารภาพนิอรถึงวันที่เจอที่โรงแรมว่าไม่ได้มีอะไรกันและนิอรก็บอกกับสุภัคว่าชายที่เธอเจอคือนนท์ ทั้งนิอรและนนท์ก็เข้าใจกันรวมถึงประนาทและสุภัคด้วย
พรุ่งนี้ฉันจะรักคุณ ได้ถูกนำไปทำเป็นภาพยนตร์ 3 ครั้ง ได้แก่ปี พ.ศ. 2515, พ.ศ. 2523, พ.ศ. 2532 และถูกนำไปสร้างเป็นละครโทรทัศน์ 3 ครั้ง ได้แก่ปี พ.ศ. 2525 ทางช่อง 3, พ.ศ. 2536 ทางช่อง 5 พ.ศ. 2542 ทางช่อง 7
เรื่องย่อ
นิอร เป็นนักศึกษาที่ถูกโชเฟอร์แท็กซี่โป๊ะยาสลบ หมายจะขืนใจแต่ระหว่างรถติดไฟแดง นนท์เกิดเหลือบมองไปเห็นและเห็นท่าทีมีพิรุธของโชเฟอร์ด้วยก็เลยลองขับรถยนต์ตามไปดูกระทั่งรถแท็กซี่วิ่งเข้าโรงแรมม่านรูดก็เห็นโชเฟอร์แท็กซี่ประคองนิอรที่หมดสติเข้าห้องไปนนท์ก็เลยไปเปิดห้องข้างๆ แล้วแกล้งทำทีโทรศัพท์เข้าไปหาบอกว่าเป็นบ๋อยโรงแรม แจ้งว่ามีตำรวจเข้ามาโชเฟอร์ก็เลยเผ่นหนีทันที นนท์ก็เข้าไปหานิอรพยายามปลุกแล้วแต่นิอรไม่ตื่นนนท์ก็สั่งเบียร์มานั่งกินรอแล้วก็เมาหลับบนเตียงนอนข้างนิอร
ฝ่ายนิอรเมื่อตื่นขึ้นมาเห็นผู้ชายนอนข้างๆก็เข้าใจว่าถูกข่มขืนรีบหนีกลับบ้านทันทีอาบน้ำทำความสะอาดร่างกายจนเพื่อนพี่สาวที่อยู่ด้วยชื่อ สุภัค สงสัยว่าเป็นอะไร นิอรก็เลยเล่าให้ฟังพอถามว่าจำหน้าผู้ชายคนนั้นได้ไหม ก็บอกว่าได้แต่ไม่กล้าไปแจ้งความ เรื่องมันก็เกิดขึ้นเพราะนนท์ได้เจอกับนิอรอีกครั้งก็ตามไปจนถึงบ้านนิอรนิอรก็กลัวพยายามจะหนีและหนีไปเรียนเมืองนอกระหว่างนั้นนนท์ก็แวะเวียนมาดูที่บ้านนิอรบ่อยก็เลยเจอกับสุภัคที่เป็นเพื่อนพี่นิอร นนท์ก็เลยทำทีตีสนิทหาข่าวนิอรแต่พอเห็นมีผู้ชายอีกคนมาจีบสุภัค นนท์ก็เลยทำทีจีบแข่ง ฝ่ายสุภัคก็เกิดเทใจให้นนท์
ระหว่างนั้นสุภัคก็จดหมายไปบอกนิอรว่ามีผู้ชายมาชอบ 2 คนแต่เธอจะเลือกนนท์ นิอรก็เลยกลับจากเมืองนอกมาดูหน้าผู้ชายที่ทำให้สุภัคเปลี่ยนใจ พอเห็นหน้านนท์ก็ผงะเพราะเป็นผู้ชายคนที่นอนในโรงแรมนั่นเอง นิอรพยายามจะบอกสุภัคว่านนท์เป็นคนไม่ดีแต่ดูเหมือนสุภัคจะไม่เชื่อเพราะรักนนท์แล้ว ฝ่ายนนท์ก็พยายามจะพูดคุยกับนิอรแต่พอรู้ว่านิอรคิดว่าตนเสียตัวให้นนท์แล้ว นนท์ก็เลยตีลูกมึนรับสมอ้างเลยว่ามีอะไรกันกับนิอรแล้วก็ยิ่งทำให้นิอรโกรธเข้าไปอีกแต่ก็ทำอะไรไม่ได้เพราะสุภัคชอบนนท์อยู่เข้าข้างนนท์ กระทั่งนนท์บอกว่าจะแต่งงานกับสุภัค นิอรก็ยิ่งเกลียดที่นนท์จะมาหลอกสุภัคอีกคน
ในวันแต่งงานนั้น นิอรก็เป็นเพื่อนเจ้าสาวแต่นนท์ก็ยังคงตามง้อนิอรจนถูกตบหน้า นนท์ก็เลยฉุดนิอรหนีไปด้วยกันไปบ้านพักชายทะเล ทำให้สุภัคโกรธคิดว่านิอรแย่งคนรักของตนไปก็เลยพาคนรักเก่าตามไปหาแต่บังเอิญว่าไปเห็นตอนที่นิอรและนนท์ตบตีกัน แต่มองไกลๆจะเป็นเห็นหยอกเย้ากัน ก็เลยปลงใจไปรักคนเก่าคืน ปล่อยให้นนท์และนิอรอยู่ด้วยกัน แล้วพออยู่ด้วยกันจริงๆ นนท์ก็เลยเล่าบอกความจริงต่างๆ ในคืนนั้นให้ฟัง ทั้งนิอรและนนท์ก็เข้าใจกันรวมถึงประนาทและสุภัคด้วย
ทอยเส้น
ทอยเส้น เป็นการละเล่นสนุกของเด็กๆ หลายจังหวัด สมัยก่อนราวๆ ยุคปี [tel:2510-2530 2510-2530] โดย เด็กๆ ยืนเรียงหลังแนวเส้นหนึ่ง แล้วทอยตุ๊กตุ่น ออกไปให้คาบแนวเส้น อีกเส้นหนึ่ง หรือใครใกล้แนวเส้นที่สุดชนะ
ช่วงยุคนั้น พึ่งเริ่มมีการแพร่ภาพทางโทรทัศน์ แบบขาวดำ มีการนำเข้า รายการทีวีจากต่างประเทศ รวมถึงนำรายการแนวฮีโร่ของญี่ปุ่น (ทั้งแบบที่เป็นการ์ตูนแอนิเมชัน และแบบคนแสดง) เข้ามาฉาย โดยเฉพาะมดแดงอาละวาด เมื่อปีพ.ศ. 2514 ทางช่อง 7 ขาวดำ (หรือช่อง 5 ปัจจุบัน) มีพ่อค้าไทยผลิตตุ๊กตุ่นตุ๊กตาเต็มตัวขนาดจิ๋ว โดยจำลองแบบมาจากฮีโร่ที่เห็นในทีวี วางจำหน่ายอย่างแพร่หลาย ทั้งแบบที่ขายเป็นตุ๊กตุ่นตัวเดี่ยวๆ โดยเฉพาะ หรือแถมพ่วงในซองขนมขบเคี้ยว (ผู้ใหญ่ยุคนั้นนิยมให้ฉายาว่า ขนมหลอกเด็ก เพราะไม่ค่อยมีคุณค่าทางสารอาหาร แต่เน้นสิ่งของล่อใจเด็กที่แถมอยู่ภายใน)
การทอยเส้นกึ่งๆ เป็นการพนัน เพราะมีผู้แพ้-ชนะ มีการได้-เสียเดิมพัน (หรือที่เรียกว่า "กิน") คล้ายการเล่นทอยเหรียญ หรือ Pitch and Toss ของต่างประเทศ ส่วนในไทย ที่มาไม่แน่ชัด และมีรายละเอียดแตกต่างกันไปเล็กน้อย ในแต่ละพื้นที่
ภาพถ่ายโบราณ ปี 2496 โดย จิตต์ จงมั่นคง เป็นภาพเด็กสองคนกำลังเล่น ทอยกอง ดูได้ที่ https://kajarp.wordpress.com/2015/04/10/old-photo-toygong/
อุปกรณ์ที่ใช้เล่น
ตุ๊กตุ่นตัวพลาสติก หรือ ตุ๊กตุ่นตัวยาง, พื้นถนนซีเมนต์ ที่มีเส้นรอยต่อระหว่างบล็อก ระยะห่างราว 3-5 เมตร หรือ ใช้การขีดลากเส้น 2 เส้นด้วยถ่าน (ถ่าน-ฟืนไม้สีดำ ที่ใช้ก่อไฟในเตาอั้งโล่สมัยนั้น)
ตุ๊กตุ่น ขนาดที่นิยมใช้คือ ตัวความสูงประมาณ 2 นิ้วครึ่ง-3 นิ้ว (4-5 ซม.) หลากสีหลายท่าทาง ซึ่งผลิตจากพลาสติกแข็ง ต่อมานิยมใช้ตุ๊กตุ่นที่ผลิตจากยางนิ่ม เพราะพลาสติกแข็งแตกหักง่าย ชิ้นส่วนที่แข็งอาจจะจิ้มตัวเด็กเกิดแผลได้ และตัวตุ๊กตุ่นพลาสติก เมื่อทอยกระทบพื้น จะกระเด้งกระดอนไป ไม่แม่นเส้น ตุ๊กตุ่นทั้งหมดที่มีเล่นมีขายในยุคนั้น แกะแม่พิมพ์โดยคนไทย ทำโดยโรงงานพลาสติกในไทย จำลองแบบจากฮีโร่ในรายการทีวีทั้งของฝรั่ง จีน ญี่ปุ่น อาทิ ป็อปอาย, โอลีฟ, ซินแบ็ด, กัปตันฮุค, ปีเตอร์แพน, โดนัลดั๊ก, คิงคอง, ไซอิ๋ว, เปาบุ้นจิ้น, โกมินทร์กุมาร, หนุมานชาญสมร, อุลตร้าแมน, ไอ้มดแดง, อคูไมเซอร์ทรี, จัมโบ้เอ, หุ่นยนต์แซ็ด, เก็ทเตอร์ ฯลฯ โดยเป็นฮีโร่จากญี่ปุ่นเยอะที่สุด
รอยต่อซีเมนต์พื้นหน้าบ้าน สมัยก่อนจะมียางมะตอยสีดำ หยอดระหว่างรอยต่อ เห็นเป็นแนวเส้น หรือใช้ถ่านดำขีดเส้นสองเส้น ห่างกันพอประมาณสำหรับเด็ก ที่จะมองเห็นเส้น และทอยได้แม่นยำ ราว 3-5 เมตร
วิธีการเล่น
เริ่มจากยืน เท้าหนึ่งข้าง จรดเส้นแรกกันทุกคน ห้ามล้ำเส้น ใช้แรงเหวี่ยงจากท่อนแขน เล็งแล้วทอยตุ๊กตุ่นในมือออกไป โดยกะให้ตกคาบ (ทับ) เส้นที่สอง เมื่อทอยออกไปครบทุกคน ก็ให้เทียบว่าของใครคาบเส้น หรือใกล้เส้นที่สุด เรียกว่าเป็นผู้ชนะ
ขั้นตอนต่อไป ผู้ชนะ ใช้ปลายเท้าข้างหนึ่ง จรดที่ตำแหน่งตุ๊กตุ่นตัวเอง หยิบตุ๊กตุ่นของตัวเอง เอื้อมตัว-ยืดตัว เอาตุ๊กตุ่นไปแตะ หรือ แจะ หรือเตี๊ยม (ปา ในกรณีที่ไกล) ให้โดนตัวอื่น ที่อยู่ห่างเส้น ลำดับถัดไป เพื่อจะได้ กิน (ครอบครอง) ตุ๊กตุ่น หรือเดิมพันของคนอื่น หรืออาจจะตีมือ เขกเข่า ดีดมะกอก ฯลฯ ตามประสาเด็ก แทนการกินเดิมพัน
จบตาแรก (รอบแรก) ก็หันหลังกลับ ยืนจรดเส้นที่สอง ทอยกลับไปยังเส้นแรก โดยคนที่ห่างเส้นที่สุด ทอยก่อน ไล่ไปเรื่อยๆ ตามลำดับ
หากมีตุ๊กตุ่นคาบเส้นหลายตัว ให้ใช้เกณฑ์ "คาบทีหลังดังกว่า" มีสิทธิ์ได้เลือกกินก่อน
เมื่อปา หรือเตี๊ยม กินเดิมพันเสร็จสิ้น ให้กลุ่มคนที่อยู่นอกเส้น เริ่มทอยก่อน จนหมด แล้วตามด้วย กลุ่มคนที่อยู่ในเส้น
ตุ๊กตุ่น สมัยก่อน ที่เป็นที่นิยม และพูดถึงในหมู่นักสะสม มาจนถึงทุกวันนี้ มักเป็นยี่ห้อ ANT คือจะมีตราโลโก้รูปมด และ/หรือตัวอักษรภาษาอังกฤษ สลักอยู่ที่ด้านหลังของตัวตุ๊กตุ่น มักจะเรียกเหมารวมว่า ""ตุ๊กตุ่นแอ๊นท์"" หรือ ""ตุ๊กตุ่นตราแอ๊นท์"" ตุ๊กตุ่นทั้งหมดในยุคนั้นแกะสลักทำแม่พิมพ์โดยคนไทย ผลิตในประเทศไทย มีทั้งที่แกะสลักสัญญลักษณ์ รูปมด และคำว่า ANT, เท้า, วัว GS, TUY, ขวาน ฯลฯ บางตัวก็ไม่มีสัญญลักษณ์กำกับ เนื่องจากเป็นงานที่ไทยประดิษฐ์ และไม่ได้ลิขสิทธิ์ จึงไม่มีภาพต้นแบบที่ถูกต้องสมบูรณ์ ช่างแกะแม่พิมพ์จะสังเกตจดจำจากทีวี หรือดูภาพนิ่งตามในนิตยสาร ผสมกับจินตนาการส่วนตัว แล้ววาดลงบนกระดาษ ทั้งด้านหน้า-หลังของตัวตุ๊กตุ่น ตามขนาดที่จะผลิตจริง จัดท่าทางกางแขนขาหลากแบบแตกต่างกันไป
แม่น้ำโคทาวรี
แม่น้ำโคทาวรี (Godavari) เป็นแม่น้ำในประเทศอินเดีย มีต้นน้ำอยู่ทางตะวันตกเฉียงเหนือของรัฐมหาราษฏระ ไหลไปทางตะวันออกเฉียงเหนือ ผ่านที่ราบสูงเดกกัน เข้าไปทางตอนเหนือของรัฐอานธรประเทศ แล้วไหลไปทางตะวันออกเฉียงใต้ ลงสู่อ่าวเบงกอล โดยปากแม่น้ำไหลแยกออกเป็นหลายสาขา แม่น้ำมีความยาว 1,465 กม. เป็นแม่น้ำที่มีความยาวเป็นอันดับ 2 ของอินเดีย รองจากแม่น้ำคงคา
สนามกีฬามาเปย์ – ชิตตะเดลตรีโกโลเร
สนามกีฬามาเปย์ – ชิตตะเดลตรีโกโลเร (MAPEI STADIUM – Città del Tricolore) เป็นสนามฟุตบอลในเมืองเรจโจเอมีเลีย ประเทศอิตาลี เป็นสนามเหย้าของสโมสรฟุตบอลซัสซูโอโลในเซเรียอา และอาเช เรจจานา ในเซเรียบี
สนามแห่งนี้ยังใช้เป็นสนามเหย้าของอาตาลันตาในการแข่งขันฟุตบอลยุโรป และยังใช้เป็นสนามแข่งขันในยูฟ่าวิมินส์แชมเปียนส์ลีก นัดชิงชนะเลิศ 2016 ระหว่างว็อลฟส์บวร์คกับโอลิมปิกลียงในวันที่ 20 พฤศจิกายน ค.ศ. 2020 สนามยังได้รับเลือกให้เป็นเจ้าภาพจัดการแข่งขันซูแปร์โกปปาอีตาเลียนา ฤดูกาล 2020 ระหว่างยูเวนตุสกับนาโปลีในวันที่ 2 เมษายน ค.ศ. 2021 และได้รับเลือกให้เป็นเจ้าภาพจัดการแข่งขันโกปปาอีตาเลีย 2021 นัดชิงชนะเลิศ ระหว่างอาตาลันตากับยูเวนตุส
นิวส์ เน็ตเวิร์ค คอร์ปอเรชั่น
บริษัทนี้มีบริษัทย่อยคือ บริษัท สปริงนิวส์ คอร์ปอเรชั่น จำกัด    ที่ได้ให้สัตยาบันต่อคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ โดยได้รับรองผลชนะการประมูลใบอนุญาตให้ใช้คลื่นความถี่สำหรับการให้บริการโทรทัศน์ระบบดิจิทัล
ประวัติ
เดือนเมษายน พ.ศ. 2557 บริษัทได้ลดการรับงานจากภาครัฐที่มีอยู่เดิมกว่า 70 เปอร์เซ็นต์ ไปสู่ตลาดเอกชนเพิ่มขึ้น โดยภายในเดือนเดียวกัน ได้มีการซื้อใบสำคัญแสดงสิทธิของบริษัทจากนักลงทุนเป็นจำนวนมาก และในเดือนมิถุนายน บริษัทได้รับเงินมูลค่า 124.50 ล้านบาท จากการขายหุ้นเพิ่มทุน 300 ล้านหุ้น ส่วนในเดือนสิงหาคม อารักษ์ ราษฎร์บริหาร ซึ่งเป็นผู้บริหารได้เปิดเผยว่า บริษัท โซลูชั่น คอนเนอร์ (1998) จำกัด (มหาชน) ได้ทำการคืนเงินให้แก่บริษัท ตงฮั้ว คอมมูนิเคชั่นส์ จำกัด (มหาชน) เป็นจำนวน 250 ล้านบาท และยืนยันว่าไม่ส่งผลกระทบต่อการดำเนินธุรกิจของบริษัทแต่อย่างใด  ซึ่งในเดือนเดียวกันนี้ ได้มีการระดมทุนเพื่อจัดซื้ออาคารสถานีโทรทัศน์แห่งใหม่
พ.ศ. 2550 บริษัทได้ลงนามสัญญาติดตั้งระบบสารสนเทศ สำหรับใช้ในการบริหารของมหาวิทยาลัยราชภัฏมหาสารคาม
พ.ศ. 2551 บริษัทร่วมมือกับตลาดหลักทรัพย์ เอ็ม เอ ไอ จัดทำรายงานประจำปีของบริษัทที่จดทะเบียนในรูปแบบหนังสืออิเล็กทรอนิกส์ เพื่อเป็นการเพิ่มช่องทางให้นักลงทุนสามารถเข้าถึงข้อมูลของบริษัทจดทะเบียน
นักกฎหมายอาวุโส มีชัย ฤชุพันธุ์ เคยดำรงตำแหน่งประธานกรรมการบริษัท ก่อนที่จะลาออกในปี พ.ศ. 2562 เนื่องด้วยมีภาระส่วนตัวเพิ่มขึ้น
ผลประกอบการ
ในปี พ.ศ. 2558 จากการที่บริษัทนี้เข้าซื้อหุ้นบริษัทเนชั่นมัลติมีเดียกรุ๊ป ทางกนก รัตน์วงศ์สกุล ซึ่งเป็นหนึ่งในคณะผู้บริหาร ได้เผยว่าตนไม่มีปัญหาต่อการเข้าซื้อหุ้น แต่อยากให้แสดงถึงความตรงไปตรงมา ส่วนสุทธิชัย หยุ่น ได้ประกาศลาออกจากตำแหน่งประธานบริษัทเพื่อแสดงความเป็นกลาง
สกุลเพลวิคาโครมิส
สกุลเพลวิคาโครมิส เป็นสกุลปลาน้ำจืดสกุลหนึ่ง ใช้ชื่อสกุลว่า Pelvicachromis อยู่ในวงศ์ปลาหมอสี (Cichlidae)
นิวส์ เน็ตเวิร์ค คอร์ปอเรชั่น
ผลประกอบการ
จากการประชุมสามัญผู้ถือหุ้นประจำปี 2560 เผยว่าบริษัทยังคงขาดทุน แต่ผลขาดทุนได้ลดลงจากปีก่อน นอกจากนี้ วทันยา วงษ์โอภาสี กรรมการและกรรมการผู้จัดการใหญ่ ได้เผยถึงการเป็นพันธมิตรกับซีเอ็นเอ็น ที่ได้การตอบรับที่ดีจากผู้ชม
สกุลเพลวิคาโครมิส
เป็นปลาขนาดเล็ก จัดเป็นปลาหมอแคระอีกสกุลหนึ่ง มีถิ่นกำเนิดในแอฟริกากลางและแอฟริกาตะวันตก ตั้งแต่แม่น้ำในประเทศไนจีเรียจนถึงทิศตะวันออกของประเทศแคเมอรูน มีขนาดความยาวลำตัวไม่เกิน 10 เซนติเมตร
นิวส์ เน็ตเวิร์ค คอร์ปอเรชั่น
ผลประกอบการ
เดือนพฤศจิกายน พ.ศ. 2561 ผู้ถือหุ้น 99.99 เปอร์เซ็นต์มีมติอนุมัติให้บริษัท สปริงนิวส์ คอร์ปอเรชั่น จำกัด ซึ่งเป็นบริษัทย่อย จำหน่ายหุ้นสามัญที่บริษัทถือแก่บริษัท ทีวี ไดเร็ค จำกัด (มหาชน) เพื่อนำเงินที่ได้ไปชำระหนี้แก่เจ้าหนี้ของบริษัท รวมถึงบริษัทย่อย อย่างไรก็ตาม ทางบริษัท ทีวี ไดเร็ค จำกัด (มหาชน) ได้ยกเลิกดีลซื้อหุ้นดังกล่าว เนื่องด้วยเงื่อนไขใหม่ไม่ลงตัว กระนั้น บริษัททั้งสองยังคงเป็นพันธมิตรที่ดีต่อกัน
กิจกรรมเพื่อสังคม
พ.ศ. 2552 บริษัทได้ทำการมอบซอฟต์แวร์ I Love Library (Virtual Library) ซึ่งเป็นโปรแกรมสำหรับทำหนังสืออิเล็กทรอนิกส์ ให้แก่เขตอุตสาหกรรมซอฟต์แวร์ไทย
สกุลเพลวิคาโครมิส
ตัวผู้มีขนาดใหญ่และลำตัวยาวกว่าตัวเมีย ขณะที่ตัวเมียมีขนาดเล็กกว่าและท้องอูมป้อมกลม จุดเด่นของปลาในสกุลนี้คือ ตัวเมียจะมีสีสันที่สวยกว่าตัวผู้ โดยเฉพาะในช่วงฤดูผสมพันธุ์ ช่วงท้องของปลาตัวเมียจะเป็นสีชมพูอมม่วง
พระเจ้านรสีหบดี
พระเจ้านรสีหบดี (Narathihapate; နရသီဟပတေ့, nəɹa̰ θìha̰pətḛ; c. 1238–1287) เป็นกษัตริย์พม่าองค์สุดท้ายแห่งราชวงศ์พุกาม ครองราชย์ตั้งแต่ปี ค.ศ.1254-1287 มีเรื่องโดดเด่นสองประการที่สร้างพระเจ้านรสีหบดีพระองค์นี้เป็นที่จดจำ คือ ความตะกละตะกลามชอบเสวยอาหาร โดยร่ำลือกันว่าต้องมีอาหารหลากหลายถึงสามร้อยชนิดต่อมื้อพระกระยาหาร และอีกประการคือ ความขลาดกลัวต่อการรุกรานของทัพมองโกล จนเป็นกษัตริย์ที่ได้ฉายาว่า "กษัตริย์ขี้ตะกละผู้หนีทัพจีน"
สกุลเพลวิคาโครมิส
ปลาสกุลเพลวิคาโครมิสนี้มีพฤติกรรมคล้ายกับปลาสกุลอพิสโตแกรมมา โดยอาศัยอยู่ในน้ำที่มีค่าความเป็นกรดเป็นด่างประมาณ 5.8-6.5 (pH) มีพฤติกรรมการวางไข่ในถ้ำที่ตีลังกาเช่นเดียวกัน สามารถวางไข่ได้ถึง 300-500 ฟอง โดยปกติแล้ว ปลาตัวเมียจะเป็นผู้ดูแลไข่ แต่บางครั้งตัวผู้อาจจะเข้ามาช่วยดูแลด้วยได้
ชนิด
นิยมเลี้ยงเป็นปลาสวยงาม โดยเฉพาะในชนิด P. pulcher และ P. taeniatus
พระเจ้านรสีหบดี
พระองค์เสด็จสวรรคตด้วยถูกปลงพระชนม์โดยการวางยาพิษจากราชโอรสพระองค์รองนาม สีหตู (သီဟသူ) ซึ่งขณะนั้นได้ครองเมืองแปร จากนั้นราชวงศ์พุกามก็ได้ล่มสลายลงพร้อมกับชัยชนะของมองโกลที่มีอำนาจเหนือภูมิภาคตอนบนของพม่า
กว่า 250 ปี ที่ราชวงศ์พุกามปกครองมีอำนาจในพื้นที่ลุ่มน้ำอิรวดี ผืนแผ่นดินอาณาจักรได้กลับไปแตกแยกเป็นแคว้นเล็กเมืองน้อยอีกครั้ง สภาพสุญญากาศทางการปกครอง สภาวะไร้ผู้นำได้ดำเนินต่อไปอีกกว่า 250 ปี จนกระทั่งการขึ้นมาของราชวงศ์ตองอูที่ได้รวบรวมอาณาจักรให้เป็นปึกแผ่นอีกครั้งในช่วงกลางคริสต์ศตวรรษที่ 16
รัชกาล
พระเจ้านรสีหบดีเป็นพระราชโอรสในพระเจ้าอุซะนาและพระนางอะซอหลังการเสด็จสวรรคตของพระเจ้าอุซะนาพระราชบิดาจากอุบัติเหตุในการล่าสัตว์เมื่อปี ค.ศ.1254 พระเจ้านรสีหบดีก็ได้ครองราชบัลลังก์พุกามโดยการแย่งชิงจากพระเชษฐาด้วยความช่วยเหลือบงการของมหาเสนาบดีราซะทินจาน ผู้ซึ่งเชื่อว่าจะสามารถเชิดกษัตริย์องค์ใหม่ที่มาจากเจ้าชายอ่อนพระชันษานี้ได้ แต่กษัตริย์หนุ่มได้แปรเปลี่ยนท่าทีที่หัวอ่อนเป็นกระด้างกระเดื่อง พระองค์สั่งเนรเทศราซะทินจานแทบจะทันทีที่ครองราชย์ แต่ต่อมาไม่นานพระองค์ก็จำพระทัยเรียกกลับมาใช้งานเพื่อปราบกบฏในแคว้นยะไข่และแถบตะนาวศรี ราซะทินจานปราบกบฏสำเร็จแต่ก็มิได้หวนกลับคืนมาราซะทินจานเสียชีวิตระหว่างเดินทัพกลับ
พระเจ้านรสีหบดีเป็นกษัตริย์ผู้ไร้ความสามารถอย่างสมบูรณ์แบบไม่ว่าจะเรื่องการปกครองบริหารภายในราชอาณาจักรหรือกิจการกับต่างชาติเฉกเช่นพระราชบิดาและพระอัยกาบุพกษัตริย์ทั้งสองก่อนหน้าพระองค์ พระองค์ล้มเหลวในการจัดการพระราชทรัพย์และบริหารท้องพระคลังซึ่งร่อยหรอลงทุกปีๆ สืบเนื่องมาจากการยกเว้นภาษีที่ดินให้แก่ธรณีสงฆ์ นอกจากนี้เมื่อเปรียบกับพระอัยกา คือ พระเจ้าจะซวา ที่มักโปรดสร้างพระเจดีย์ขนาดเล็กมากกว่าที่จะบังคับเกณฑ์แรงงานมากมายแล้ว พระเจ้านรสีหบดีกลับมักโปรดที่จะสร้างพระเจดีย์อย่างหรูหราฟุ่มเฟือย เช่น เจดีย์มี่นกาลา ที่บังคับเกณฑ์แรงงานจำนวนมาก จนผู้คนต่างก่นด่าสาปแช่ง โดยมีเสียงร่ำลือว่า "วันที่เจดีย์สร้างสำเร็จสิ้นนั้น จักเป็นวันถึงฆาตของกษัตริย์"
แต่เงาทมิฬที่แท้จริงของราชวงศ์พุกามและพระเจ้านรสีหบดีนั้นมิใช่เงาของเจดีย์ แต่คือเงาของผืนธงกองทัพมองโกลจากทางเหนือ ในช่วงเวลานั้นทัพมองโกลได้เข้ายึดมณฑลยูนนานได้ตั้งแต่ปี ค.ศ. 1253 เมื่อมาถึงปี ค.ศ. 1271 แม่ทัพเขตยูนนานภายใต้การนำของกุบไลข่านจักรพรรดิมองโกลในขณะนั้นได้ส่งทูตมาเจรจาเรียกร้องเครื่องบรรณาการกับพระเจ้านรสีหบดี แต่พระองค์ปฏิเสธ แม้ทางมองโกลจะส่งทูตมาอีกครั้งในปี ค.ศ. 1273 พระองค์ก็ยังยืนกรานปฏิเสธพร้อมกับสั่งประหารทูตมองโกลผู้นั้นเป็นเครื่องยืนยัน
ปี ค.ศ. 1277 ทัพมองโกลได้เริ่มบุกอาณาจักรพุกามเป็นครั้งแรก ฝ่ายพุกามได้พ่ายแพ้อย่างราบคาบในยุทธการที่งาสะอองยาน สงครามได้ดำเนินต่อไปอีกหลายปี แม้ในปี ค.ศ. 1284 จะมีการพยายามเจรจาทางการทูตจากฝ่ายพุกามโดยส่งราชทูตทิศาปาโมกขะ ไปยังราชสำนักมองโกลของกุบไลข่านก็ตาม ก็ไม่เป็นผลแต่อย่างใด เมื่อล่วงเข้าปี ค.ศ. 1287 กองทัพมองโกลภายใต้การนำโดยพระนัดดาของกุบไลข่าน บุกตะลุยยึดครองทั้งหมดของใจกลางอาณาจักรพุกาม พระเจ้านรสีหบดีเสด็จลี้ภัยไปทางใต้สู่เมืองแปรที่มีราชโอรสพระองค์รอง สีหตู ปกครองอยู่ แต่พระองค์เหลือจะคาดคิดได้ว่า สีหตูได้จับกุมตัวพระองค์ไว้และถวายโอสถพิษให้ เพื่อที่จะมิต้องหลั่งพระโลหิตถึงธรณีด้วยคมดาบ มีคำร่ำลือกันว่า คำอธิษฐานสุดท้ายของพระองค์คือ "เกิดชาติหน้าฉันใด ไม่ขอมีบุตรชายอีก" จากนั้นเสวยโอสถพิษและสวรรคต
มาโกโตะ ชิงไก
มาโกโตะ นีตสึ หรือรู้จักกันในชื่อ มาโกโตะ ชิงไก  เกิดเมื่อวันที่ 9 กุมภาพันธ์ พ.ศ. 2516 เป็นแอะนิเมเตอร์, ผู้สร้างภาพยนตร์และนักวาดการ์ตูนชาวญี่ปุ่น มีผลงานการกำกับภาพยนตร์เรื่อง หลับตาฝัน ถึงชื่อเธอ ซึ่งเป็นหนึ่งในภาพยนตร์อนิเมะที่ทำเงินสูงสุด และ ฤดูฝัน ฉันมีเธอ เมื่อปี พ.ศ. 2562 นอกจากนี้ยังมีผลงานอื่น ๆ เช่น ยามสายฝนโปรยปราย, เด็กสาวกับเสียงเพรียกแห่งพิภพเทพา และ ยามซากุระร่วงโรย เขามีชื่อในนิตยสาร วาไรตี ว่าเป็นหนึ่งในสิบแอะนิเมเตอร์ที่น่าจับตามองในปี พ.ศ. 2559
ประวัติ
เขาเกิดที่เมืองโคอุมิ อำเภอมินามิซากุ จังหวัดนางาโนะ และเข้าศึกษาวรรณกรรมญี่ปุ่นที่มหาวิทยาลัยชูโอ ที่ๆเขาเป็นสมาชิกชมรมยุวชนวรรณกรรม ในสมัยที่เขาเรียนในระดับมัธยมปลาย เขาหลงไหลในมังงะ อนิเมะและนิยาย - ไลท์โนเวล ซึ่งนั่นได้ให้แรงบันดาลใจแก่เขา โดยเฉพาะภาพยนตร์การ์ตูนที่เขาชอบมากที่สุดในวัยนั้น คือ ลาพิวต้า พลิกตำนานเหนือเวหา ของฮายาโอะ มิยาซากิ
ชีวประวัติส่วนตัว
มาโกโตะ ชิงไก ถูกเรียกว่า "มิยาซากิคนใหม่" ในหลายสำนัก รวมไปถึง Anime Advocates และ ActiveAnime - มาโกโตะกล่าว "ผมคิดว่าแบบนี้เป็นการเปรียบเทียบที่สูงเกินไป"
นอกจากนี้ยังมีดาวเคราะห์น้อยที่ตั้งตามชื่อของเขานั้นคือ "55222 Makotoshinkai" อีกด้วย
ราชวัลลภีกาลีมนเทียร
ราชพัลลภีกาลีมนเทียร (রাজবল্লভী কালীমন্দির) เป็นเทวสถานโบสถ์พราหมณ์ในตำบลราชพลหาฏ อำเภอหุคลิ ของนครโกลกาตา รัฐเบงกอลตะวันตก ประเทศอินเดีย สร้างขึ้นเพื่ออุทิศแด่เจ้าแม่ราชพัลลภีเทวี เทพารักษ์สตรีซึ่งได้รับการอธิบายใหม่ว่าเป็นเจ้าแม่กาลีในฐานะมเหสักข์อารักษ์ผู้รักษาตำบลราชพลหาฏ โบสถ์พราหมณ์นี้ยังเป็นที่รู้จักกันในนาม ราชพลหาฏ (রাজবলহাট) ซึ่งมาจากนามของเทวรูปเจ้าแม่กาลีที่ได้รับการขนานนามว่า เจ้าแม่ราชพัลลภี (เทพีผู้รักษาย่านราชพลหาฏ) โบสถ์พราหมณ์แห่งนี้ตั้งอยู่กึ่งกลางระหว่างเขตชันกีห์ปุระกับราชพลหาฏ โบสถ์พราหมณ์แห่งนี้ได้รับการสถาปนาก่อสร้างโดยมหาราชารุทรนารายณ์ รายมุขุฏิ แห่งภูริเศรษฐะ (ভূরিশ্রেষ্ঠের মহারাজা রুদ্রনারায়ণ রায়মুখুটি) ในพุทธศตวรรษที่ 16
สถาปัตยกรรม
เทวรูปเจ้าแม่ราชพัลลภีได้รับการอธิบายว่าเป็นหนึ่งในภาคของเจ้าแม่กาลี มีความสูงหกฟุตและมีวรกายสีขาว เทวรูปทำด้วยดินเหนียว
โอลกา คูรีเลนโก
โอลกา คูรีเลนโก (Ольга Костянтинівна Куриленко, Ol’ha Kostyantynivna Kurylenko, ; Ольга Константиновна Куриленко; Olga Kostyantynivna Kurylenko) เป็นนางแบบ และนักแสดงหญิงชาวฝรั่งเศสเชื้อสายยูเครน มีชื่อเสียงจากการแสดงภาพยนตร์ที่ดัดแปลงมาจากวิดีโอเกมสองเรื่อง คือเรื่อง Hitman (ปี 2007) และ Max Payne (ปี 2008) จากนั้นได้รับบทนำเป็นสาวบอนด์ในภาพยนตร์เจมส์ บอนด์ตอน Quantum of Solace (2008) คู่กับแดเนียล เครก  และบทนำใน Oblivion (2013) คู่กับทอม ครูซ
โอลกา คูรีเลนโกเกิดที่เมืองเบียร์เดียนสค์ ในจังหวัดซาโปโรเจีย สหภาพโซเวียต (ปัจจุบันอยู่ในประเทศยูเครน) เธอมีเชื้อสายยูเครน รัสเซีย และเบลารุส เริ่มอาชีพนางแบบตั้งแต่อายุ 13 ปี โดยย้ายไปเป็นนางแบบอาชีพในปารีส ประเทศฝรั่งเศสตั้งแต่อายุ 16 ปี โดยได้รับคัดเลือกให้ถ่ายภาพปกนิตยสารโวกและนิตยสารเอลล์ ตั้งแต่อายุ 18 ปี โดยเริ่มจากภาพยนตร์ฝรั่งเศสเรื่อง L'Annulaire และภาพยนตร์สั้นตอนหนึ่งในเรื่อง มหานครแห่งรัก "Quartier de la Madeleine" คู่กับเอไลจาห์ วูด
โทนี มอนตานา
โทนี มอนตานา (Tony Montana) เป็นตัวละครจากหนังเรื่อง สการ์เฟซ (Scarface) ภาพยนตร์ในปี 1983 โดยเป็นราชาพ่อค้ายาเสพติดจากคิวบา ซึ่งแสดงโดย อัล ปาชิโน และโทนีเป็นตัวละครจากวิดีโอเกม Scarface: The World is Yours วิดีโอเกมในปี 2006 ให้เสียงโทนี มอนตานา โดย อังเดร โซกรีซโซ
ประวัติ
โทนี มอนตานา เกิดวันที่ 14 มกราคม ค.ศ. 1940 ณ เมือง อาบานา ประเทศคิวบา ได้เข้ามาใน ไมอามีหลังจาก ติดคุกใน คิวบา มา 5 ปี จากนั้นเขาก็ถูกส่งไปค่ายกักตัว"ฟรีดอม ทาวน์"หลังจากนั้น เขาก็ พัฒนา อาณาจักรของเขาเรื่อยๆจนกลายเป็นสุดยอด พ่อค้ายาเสพติดในไมอามี
ฟุกกิง
ฟุกกิง (Fugging เดิมสะกดว่า Fucking) เป็นหมู่บ้านในประเทศออสเตรีย ในเทศบาลเมืองทาร์สดอร์ฟ ในเขตอินน์ (Innviertel) ทางตะวันตกของรัฐอัปเปอร์ออสเตรีย หมู่บ้านนี้ตั้งอยู่ห่างจากทางตอนเหนือของ ซาลซ์บูร์ก 33 กม. และห่างจากชายแดนประเทศเยอรมนีทางตะวันตก 4 กม.
ประวัติ
ประวัติการตั้งถิ่นฐานของหมู่บ้าน Fucking มีมาอย่างน้อยตั้งแต่ปี 1070 โดยตั้งตามชื่อชายในศตวรรษที่ 6 ที่ชื่อ Focko ส่วน "-ing" เป็นคำเสริมท้ายในภาษาเก่าของภาษากลุ่มเจอร์แมนิก ที่แสดงที่มาของคน ที่มาของคำที่จะติดไปด้วย ดังนั้น Fucking มีความหมายว่า "สถานที่ของ ชายชื่อ Focko" หมู่บ้านนี้มีประชากร 107 คน
Fucking ถือเป็นสถานที่โด่งดังในเรื่องป้ายจราจร ที่นักท่องเที่ยวมักจะหยุดมาถ่ายรูปป้ายจราจร และยังมักถูกขโมยเป็นประจำ ซึ่งก็ต้องมีกองทุนส่วนกลางสำหรับจ่ายค่าป้ายที่ถูกขโมยไป ในปี 2004 หลังจากที่ถูกขโมยป้ายอยู่บ่อยครั้ง จึงมีการลงคะแนนเสียงให้เปลี่ยนชื่อหมู่บ้าน แต่ก็มีการคัดค้านเกิดขึ้น ในเดือนสิงหาคม ค.ศ. 2005 ป้ายถนนได้ถูกแทนที่โดยป้ายป้องกันขโมยโดยเชื่อมเหล็กและตรีงไว้ด้วยคอนกรีต เพื่อป้องกันการขโมย
โซกิ
โซกิ คือเนื้อซี่โครงติดกระดูกหมู (สแปร์ริบ) ในโอกินาวะ โซกิยังแบ่งเป็นประเภทกระดูกแข็ง เรียกว่า ฮนโซกิ (本ソーキ) กับประเภทกระดูกอ่อน เรียกว่า นังกตสึโซกิ (軟骨ソーキ) ที่ร้านในโอกินาวะเองก็มีการใช้ส่วนต่างกันออกไปตามแต่ละร้าน
โซกิมักใส่ในโซบะโอกินาวะ โดยโซบะโอกินาวะที่ใส่โซกิจะเรียกว่า โซกิโซบะ (ソーキそば) คนมักจะเข้าใจกันว่าโซบะโอกินาวะจะต้องใส่โซกิ แต่ก็ไม่จำเป็นเสมอไป
พื้นที่พาคมตี
พื้นที่พาคมตี [พาก-มะ-ตี] (बागमती) เป็นพื้นที่การปกครองของประเทศเนปาลก่อนการเปลี่ยนรูปแบบเป็นรัฐ ตั้งอยู่บริเวณตอนกลางของประเทศแถบหุบเขากาฐมาณฑุ มีประชากรตั้งถิ่นฐานกว่า 1.5 ล้านคน โดยชื่อพื้นที่ดังกล่าวตั้งตามชื่อแม่น้ำพาคมตีที่ไหลผ่าน ปัจจุบันพื้นที่พาคมตีถูกยกเลิกและจัดตั้งเป็นรัฐพาคมตี
การแบ่งเขตการปกครอง
พื้นที่พาคมตี แบ่งการปกครองเป็น 8 เขต
เอก โอรี
เอก โอรี เป็นนักแสดงลูกครึ่งไทย-อเมริกัน มีผลงานการแสดงภาพยนตร์อย่างเช่นเรื่อง ยิ่งรักเธอ, กขค โรงเรียนนอก (2539), แดดร้อน ลมแรง ความรักกำลังจะมา (2536),หล่อ ซ่า เซอร์กับเธอผู้หวานใจ (2536) หลังจากที่โด่งดังก็หายจากวงการไปนานกว่า 4 ปี ไปทำธุรกิจเปิดร้านอาหาร แต่ขาดทุน และในปี 2551 กลับมาแสดงภาพยนตร์ใหม่อีกครั้ง ในเรื่อง ปืนใหญ่จอมสลัด ของสหมงคลฟิล์ม ของผู้กำกับ อุ๋ย นนทรีย์ นิมิตรบุตร
ควิก-อี-มาร์ท
ควิก-อี-มาร์ท (Kwik-E-Mart) เป็นร้านสะดวกซื้อในการ์ตูนซีรีส์โทรทัศน์เรื่อง เดอะซิมป์สันส์ ควิก-อี-มาร์ทเป็นเหมือนร้านค้าที่ล้อเลียนและสร้างภาพเหมารวมของร้านสะดวกซื้อในอเมริกา ทั้ง เซเว่น อีเลฟเว่น และ วาวา อิงค์ ตามในเนื้อเรื่อง ร้านควิก-อี-มาร์ท ขึ้นชื่อว่าขายของในราคาแพงและคุณภาพต่ำ ร้านค้าบริหารงานโดยตัวละครชาวอินเดีย-อเมริกา ชื่อ อาปู นหะสปีมเปติโลน นับตั้งแต่การปรากฏตัวครั้งแรกในตอน "เดอะเทลล์เท็ลเฮด" (The Telltale Head) ร้านนี้ก็กลายมาเป็นสถานที่หลักใน เดอะซิมป์สันส์ โดยตลอด
เมื่อกรกฎาคม 2007 ร้านเซเว่น อีเลฟเว่น 11 สาขาในสหรัฐและแคนาดา ถูกแปลงโฉมใหม่เป็นร้านควิก-อี-มาร์ท ตามแบบฉบับในการ์ตูน เพื่อเป็นการโปรโมทภาพยนตร์ เดอะซิมป์สันส์มูฟวี่